Χέντι Λαμάρ

Η Χέντι Λαμάρ (Hedy Lamarr, πραγματικό όνομα: Hedwig Eva Maria Kiesler, 9 Νοεμβρίου 1914 – 19 Ιανουαρίου 2000) ήταν Αυστρο-Εβραία, μετέπειτα πολιτογραφημένη Αμερικανίδα, ηθοποιός και επιστήμονας της τεχνολογίας επικοινωνιών. Αν και έγινε διάσημη για την ομορφιά της και την κινηματογραφική της καριέρα, υπήρξε μία από τους εφευρέτες της πρώτης μορφής των μεθόδων διασποράς φάσματος, βασικής τεχνολογίας για τις ασύρματες τηλεπικοινωνίες σήμερα.

 Τα πρώτα χρόνια 
Η Λαμάρ γεννήθηκε στη Βιέννη της Αυστρίας το 1914. Πατέρας της ήταν ο Έμιλ Κίσλερ, εβραίος διευθυντής τράπεζας. Η μητέρα της Γκέρτρουντ, το γένος Λίχτβιτς, ήταν πιανίστρια. Παντρεύτηκε στις 10 Αυγούστου 1933 τον Φριτς Μαντλ Μπούντε, κατασκευαστή οπλικών συστημάτων για την ναζιστική Γερμανία. Για να την παντρευτεί, την ανάγκασε να αλλαξοπιστήσει και να ασπασθεί την καθολική θρησκεία. Της απαγόρευσε ακόμα και να δουλεύει σαν ηθοποιός. Στην αυτοβιογραφία της που κυκλοφόρησε με τίτλο Ecstasy and Me αναφέρεται ένα περιστατικό κατά το οποίο προσπαθώντας να ξεφύγει από τον Μαντλ, βρήκε καταφύγιο σε ένα πορνείο, κρύφτηκε σε ένα άδειο δωμάτιο και αναγκάστηκε να κάνει σεξ με έναν άγνωστο, προκειμένου να μην αποκαλύψει την κρυψώνα της.Χέντι Λαμάρ, Λίο Γκιλντ & Σάι Ράις, "Ecstasy and Me: My Life as a Woman", NY: Bartholomew House, 1966 Τελικά κατάφερε να διαφύγει, ναρκώνοντας την προσωπική της υπηρέτρια και παίρνοντας το τρένο για το Λονδίνο.

 Σταδιοδρομία στον κινηματογράφο 
Μετά τη φυγή από το σύζυγο της, γνωρίζει στο Λονδίνο τον μεγάλο παραγωγό Λούι Μπ. Μάγιερ. Την προσέλαβε και επέμεινε στο να αλλάξει το όνομα της από Χέντβιγκ Κίεσλερ σε Χέντι Λαμάρ, θέλοντας να αποτίσει φόρο τιμής στη διάσημη και πρόωρα χαμένη (από υπερβολική δόση ναρκωτικών) καλλονή του βωβού κινηματογράφου Μπάρμπαρα Λα Μαρ.

Η Χέντι πριν εμφανιστεί στο Χόλιγουντ είχε ήδη πρωταγωνιστήσει σε πολλές ευρωπαϊκές παραγωγές. Ανάμεσα τους η ταινία Ecstasy (1933), στην οποία υποδυόταν μια νεαρή γυναίκα, πεινασμένη για έρωτα και παντρεμένη με έναν μεγαλύτερο σε ηλικία άνδρα. Το φιλμ έγινε διαβόητο χάρη στα κοντινά πλάνα του προσώπου της Χέντι με ζωγραφισμένη την έκφραση της ηδονής, και στις γυμνές σκηνές της (που σε πολλές εκδόσεις της ταινίας λογοκρίθηκαν). Η ίδια έγινε διάσημη σαν μια από της πρώτες ηθοποιούς που υποκρίθηκαν οργασμό στη μεγάλη οθόνη, και που αποκάλυψαν το στήθος τους σε μια ταινία ευρείας διανομής. Ο τότε σύζυγος της Μαντλ, αγόρασε όσες πιο πολλές κόπιες του φιλμ μπόρεσε προκειμένου να τις καταστρέψει, προσβεβλημένος από την γυμνή της εμφάνιση αλλά και από την έκφραση του προσώπου της.

Στις ταινίες που γύρισε στο Χόλιγουντ συχνά της έδιναν ρόλους ελκυστικών και σαγηνευτικών γυναικών. Ανάμεσα στις πολλές ταινίες της περιλαμβάνονται τα Πληγωμένος αϊτός (1938), Λευκό φορτίο (1942) και Στην πεδιάδα της Τορτίγιας (1942), βασισμένο στη νουβέλα του Τζον Στάινμπεκ. Το 1941 πρωταγωνιστεί μαζί με δύο ακόμα καλλονές του Χόλιγουντ, την Λάνα Τέρνερ και τη Τζούντι Γκάρλαντ, στο θεαματικό μιούζικαλ Σειρήνες του Μπρόντγουεϊ. Η μεγαλύτερη επιτυχία της υπήρξε ο ρόλος της Δαλιδά στη βιβλική υπερπαραγωγή του Σέσιλ Ντε Μιλ Σαμψών και Δαλιδά (1949). Η Λαμάρ πήρε το συγκεκριμένο ρόλο περισσότερο χάρη στην εξωτική ομορφιά της παρά για τις υποκριτικές της ικανότητες.

Η Χέντι πολιτογραφήθηκε Αμερικανίδα πολίτης στης 10 Απριλίου του 1953. Για την προσφορά της στον κινηματογράφο απέκτησε το δικό της αστέρι στη Λεωφόρο της Δόξας στο Χόλιγουντ.

 Διασπορά φάσματος 
μικρογραφία|260x260εσ|Η σειρήνα των τροπικών, 1939
μικρογραφία|260x260εσ|Με τον Κλαρκ Γκέιμπλ στην ταινία Σύντροφος Χ, 1940
μικρογραφία|260x260εσ|Έλα να ζήσουμε μαζί, 1941
μικρογραφία|260x260εσ|Οι συνωμότες, 1943
μικρογραφία|260x260εσ|Η ωραία τυχοδιώκτης, 1950
Η Χέντι Λαμάρ μαζί με τον συνθέτη Τζορτζ Άνθεϊλ έλαβαν στις 11 Αυγούστου του 1942 δίπλωμα ευρεσιτεχνίας για συσκευή που εφηύραν αποκαλούμενη Secret Communication System (Σύστημα Κρυφής Επικοινωνίας). Η πρώιμη αυτή συσκευή αναπήδησης συχνοτήτων χρησιμοποιούσε ένα κύλινδρο αυτόματου πιάνου προκειμένου να εναλλάσσει ένα σήμα μεταξύ 88 διαφορετικών συχνοτήτων με απώτερο σκοπό την απόκρυψη των τηλεκατευθυνόμενων τορπιλών από τα εχθρικά ραντάρ και την μείωση της πιθανότητας παρεμβολών. Η ιδέα υπήρξε αμφιλεγόμενη και πολύ προηγμένη για την εποχή της. Η συγκεκριμένη τεχνολογία τέθηκε για πρώτη φορά σε εφαρμογή το 1962,Βιογραφία της Χ. Λαμάρ από το ΙΕΕΕ.org και αφού είχε λήξει η πατέντα. Οι δύο αρχικοί εφευρέτες δεν έλαβαν ποτέ το παραμικρό χρηματικό ποσό από την εφεύρεσή τους.

Η ιδέα της Χέντι για την εναλλαγή των συχνοτήτων υπήρξε η βάση για τη μοντέρνα τεχνολογία της διασποράς φάσματος που χρησιμοποιείται στις μέρες μας σε ένα ευρύ φάσμα συσκευών από τα ασύρματα τηλέφωνα μέχρι τις ασύρματες ευρυζωνικές συνδέσεις (συμπεριλαμβανομένων των GPS, Bluetooth, και WiFi).

Η Χέντι θέλησε να γίνει μέλος του Εθνικού Συμβουλίου Εφευρετών (National Inventors Council) για να λάβει την απάντηση ότι καλύτερα θα ήταν να χρησιμοποιήσει τη διασημότητά της για να προωθήσει την πώληση πολεμικών ομολόγων.  Σε μία και μόνο εκδήλωση βοήθησε να συγκεντρωθούν 7 εκατομμύρια δολάρια.

 Φιλμογραφία 
+ΈτοςΠρωτότυπος τίτλοςΤίτλος στα ελληνικάΡόλος1930Geld auf der StraßeΛεφτά στο δρόμοκοπέλα στο κλαμπ1931Die Blumenfrau von LindenauγραμματέαςDie Koffer des Herrn O.F.ΈλενMan braucht kein GeldΚάτε Μπραντ1933EcstasyΈκστασηΊβα Χέρμαν1938AlgiersΠληγωμένος αϊτός / ΑλγέριΓκάμπι1939Lady of the TropicsΗ σειρήνα των τροπικώνΜανόν Ντε Βαρνιές1940I Take This WomanΜια γυναίκα με παρελθόνΤζόρτζι ΓκραγκόρBoom TownΚάρεν ΒανμίρComrade XΣύντροφος ΧΘίοντορ1941Come Live with MeΈλα να ζήσουμε μαζίΤζόνι ΤζόουνςZiegfeld GirlΣειρήνες του ΜπρόντγουεϊΣάντρα ΚόλτερH.M. Pulham, Esq.Μάρβιν Μάιλς1942Tortilla FlatΣτην πεδιάδα της ΤορτίγιαςΝτολόρες Σουίτς ΡαμίρεςCrossroadsΛισιέν ΤάλμποτWhite CargoΛευκό φορτίοΤοντελάγιο1944The Heavenly BodyΒίκυ ΓουάτλιThe ConspiratorsΟι συνωμότεςΙρένε φον ΜορExperiment PerilousΗ σκλάβα της αγάπηςΑλίντα Μπέντερο1945Her Highness and the BellboyΗ πριγκίπισσα και το γκαρσόνιπριγκίπισσα Βερόνικα1946The Strange WomanΛουλούδι της συμφοράςΤζένη Χάγκερ1947Dishonored LadyΜια ατιμασμένη γυναίκαΜάντλιν Ντέιμιεν1948Let's Live a Littleδρ Τζέι Ο. Λόρινγκ1949Samson and DelilahΣαμψών και ΔαλιδάΔαλιδά1950Copper CanyonΦλογισμένο φαράγγιΛάιζα ΡοζέλA Lady Without PassportΗ ωραία τυχοδιώκτιςΜαριάν Λόρες1951My Favorite SpyΣτα νύχια των κατασκόπωνΛίλυ Ντάλμπρεϊ1954L'amante di ParideΧέντι Ουίντσορ / Ελένη / ΙωσηφίναL'eterna femminaI cavalieri dell'illusioneΙωσηφίνα / Γενοβέφα της Βραβάντης1957The Story of MankindΟ κυρίαρχος της ΓηςΙωάννα της Λωρένης1958The Female AnimalΑνικανοποίητες γυναίκεςΒανέσα Ουίνσδορ

 Αποφθέγματα 
 "Any girl can be glamorous. All you have to do is stand still and look stupid."(Κάθε κορίτσι μπορεί να γίνει ελκυστικό. Το μόνο που πρέπει να κάνεις είναι να στέκεσαι ακίνητη και να δείχνεις ηλίθια.)
 "It is easier for women to succeed in business, the arts, and politics in America than in Europe."(Είναι πιο εύκολο για μια γυναίκα να πετύχει στις επιχειρήσεις, στην τέχνη και την πολιτική, στην Αμερική από ότι στην Ευρώπη.)
 "Films have a certain place in a certain time period. Technology is forever."(Οι ταινίες έχουν μια συγκεκριμένη θέση σε ένα συγκεκριμένο χρονικό διάστημα. Η τεχνολογία κρατάει για πάντα.)

 Παραπομπές 

 Εξωτερικοί σύνδεσμοι 

 Η Χέντι Λαμάρ στο TV.com 
 Hedy Lamarr foundation 
 Inventions.org - Σελίδα για τη Χέντι Λαμάρ
 Συνέντευξη της Χέντι Λαμάρ στον βιογράφο Πάτρικ Αγκάν

Κατηγορία:Αυστριακοί ηθοποιοί
Κατηγορία:Αμερικανοί εφευρέτες
Κατηγορία:Αμερικανίδες ηθοποιοί κινηματογράφου
Κατηγορία:Αυστριακοί εφευρέτες
Κατηγορία:Αντιφασίστες
Κατηγορία:Εφευρέτριες